Kumari Kandam

Kumari Kandam (Tamil: குமரிக்கண்டம், romanized: Kumarikkaṇṭam) ialah sebuah benua mitos yang dipercayai telah hilang bersama tamadun Tamil purba. Ia dikatakan terletak di selatan benua kecil India di Lautan Hindi. Nama dan ejaan alternatif termasuk Kumarikkandam dan Kumari Nadu.

ada abad ke-19, beberapa sarjana Eropah dan Amerika membuat spekulasi tentang kewujudan sebuah benua tenggelam yang dipanggil Lemuria untuk menjelaskan persamaan geologi dan lain-lain antara Afrika, Australia, benua kecil India, dan Madagascar. Sebahagian golongan kebangkitan semula Tamil mengadaptasi teori ini, mengaitkannya dengan legenda wangsa Pandya tentang tanah yang hilang ke lautan seperti yang diterangkan dalam kesusasteraan Tamil dan Sanskrit kuno. Menurut penulis-penulis ini, sebuah tamadun Tamil purba wujud di Lemuria sebelum ia hilang ke dasar laut akibat sebuah bencana.

Pada abad ke-20, penulis Tamil mula menggunakan nama Kumari Kandam untuk menggambarkan benua tenggelam ini. . Menurut mereka, Kumari Kandam adalah tempat di mana dua akademi kesusasteraan Tamil pertama (sangam) dianjurkan semasa pemerintahan Pandyan. Mereka mendakwa Kumari Kandam sebagai tempat asal peradaban untuk membuktikan keaslian dan kepurbaan bahasa serta budaya Tamil. 

 Etimologi dan nama 
Apabila penulis Tamil diperkenalkan kepada konsep Lemuria pada tahun 1890-an, mereka mencipta versi nama benua tersebut yang di-Tamilkan (contohnya, "Ilemuria"). Menjelang awal tahun 1900-an, mereka mula menggunakan nama Tamil untuk benua itu bagi menyokong gambaran Lemuria sebagai tamadun Tamil purba. Pada tahun 1903, V.G. Suryanarayana Sastri pertama kali menggunakan istilah "Kumarinatu" (atau "Kumari Nadu", bermaksud "wilayah Kumari") dalam karyanya Tamil Mozhiyin Varalaru (Sejarah bahasa Tamil). Istilah Kumari Kandam ("benua Kumari") mula digunakan untuk menggambarkan Lemuria pada tahun 1930-an. 

Perkataan "Kumari Kandam" pertama kali muncul dalam Kanda Puranam, sebuah versi Tamil abad ke-15 dari Skanda Purana yang ditulis oleh Kachiappa Sivacharyara (1350–1420). Walaupun golongan kebangkitan semula Tamil menegaskan bahawa ia adalah nama Tamil tulen, sebenarnya ia berasal daripada perkataan Sanskrit "Kumārika Khaṇḍa". Bahagian Andakosappadalam dalam Kanda Puranam menerangkan model kosmologi alam semesta berikut: Terdapat banyak dunia, masing-masing mempunyai beberapa benua, yang seterusnya mempunyai beberapa kerajaan. Bharatan, pemerintah salah satu kerajaan, mempunyai lapan anak lelaki dan seorang anak perempuan. Beliau membahagikan kerajaannya kepada sembilan bahagian, dan bahagian yang diperintah oleh anak perempuannya Kumari dikenali sebagai Kumari Kandam sempena namanya.

Kumari Kandam digambarkan sebagai kerajaan di Bumi. Walaupun teori Kumari Kandam menjadi popular dalam kalangan nasionalis Tamil yang anti-Brahmin dan anti-Sanskrit, Kanda Puranam sebenarnya menggambarkan Kumari Kandam sebagai tanah di mana Brahmin tinggal, di mana Shiva disembah, dan di mana Veda dibacakan. Kerajaan-kerajaan lain digambarkan sebagai wilayah milik mleccha (orang luar atau barbar).. 

 Lihat juga 

 Rujukan 

Kategori: Tamilakam
Kategori: Sejarah Budaya Tamil Nadu